**CENU APTAUJAS**

**NOLIKUMS**

**“Rezerves daļu piegāde traktoram John Deere 6330”,**

**identifikācijas numurs BAP/2-1/2025/12**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov., LV-3910 |
| **Reģistrācijas numurs** | 50900038281 |

1. **Iepirkuma priekšmets**

Rezerves daļu piegāde traktoram John Deere 6330, saskaņā ar tehnisko specifikāciju (Nolikuma 1.pielikums) un Finanšu piedāvājumu (Nolikuma 3.pielikums).

1. **Identifikācijas numurs**: **BAP/2-1/2025/12**
2. **Kontaktpersona**

Codes pagasta nodaļas saimniecisko darbu vadītājs Uldis Kaņeps,

e-pasts: uldis.kaneps@bauskasnovads.lv

tālr. +371 29186809.

1. **Piedāvājumu iesniegšana, iesniegšanas veids un termiņš:**
	1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
	2. Iepirkuma priekšmets netiek dalīts daļās. Pretendentam piedāvājums jāiesniedz par visu iepirkuma priekšmeta apjomu.
	3. Pretendents savu piedāvājumu iesniedz **elektroniski līdz 2025. gada 4.februārim plkst. 12:00**, nosūtot uz e-pasta adresi: bauska.parvalde@bauskasnovads.lv .
	4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
	5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīgu elektronisko atslēgu vai paroli šifrētā dokumenta atvēršanai.
2. **Līguma nosacījumi:**
	1. Līgums tiek īstenots atbilstoši faktiski nepieciešamajam apjomam par plānoto līguma summu, kura nepārsniedz 9999,99 EUR bez PVN.
	2. Pasūtītājs līguma ietvaros nav saistīts ar visu plānoto līguma summu, un līguma darbības laikā var pasūtīt preces par mazāku summu, atbilstoši faktiski nepieciešamajam apjomam.
	3. Līguma izpildes laiks ir 36 (trīsdesmit seši) mēneši no līguma spēkā stāšanās dienas vai līdz plānotās līguma summas izlietojumam, atkarībā no tā, kurš no nosacījumiem iestājas pirmais.
	4. Preču piegādes vieta, ja pasūtītājs izvēlās saņemt preci ar piegādi: Lielā iela 2, Code, Codes pag., Bauskas novads, LV-3910.
	5. Pasūtītājs ir tiesīgs iepirkt visas tirdzniecībā pieejamās preces visās Pretendenta tirdzniecības vietās Latvijas Republikas teritorijā un interneta veikalā, tādā preču daudzumā, kāds nepieciešams faktiskajām vajadzībām. Preču cena tiek noteikta pēc cenas iegādes dienā (“plaukta cena”), piemērojot pretendenta atlaidi.
	6. Piegādes izmaksas tiek norādītas rēķinā, kā atsevišķa pozīcija.
	7. Apmaksa:
		1. Izpildītājs izraksta Pasūtītājam preču pavadzīmi – rēķinu par Preču piegādi pēc atsevišķi saņemtiem Pasūtītāja pasūtījumiem.
		2. Pasūtītājs veic apmaksu par sniegto pakalpojumu, pārskaitot preču pavadzīmē-rēķinā norādīto summu uz Izpildītāja norādīto norēķinu kontu 10 (desmit) darba dienu laikā pēc attiecīgās preču pavadzīmes- rēķina saņemšanas un parakstīšanas dienas.
3. **Prasības pretendentam**

Pretendents ir fiziskā vai juridiskā persona, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un sniegt Pasūtītājam nepieciešamo piegādi.

1. **Iesniedzamie dokumenti:**
	1. Pieteikums dalībai cenu aptaujā, atbilstoši 2.pielikumam;
	2. Finanšu piedāvājums, atbilstoši 3.pielikumam.
2. **Piedāvājuma izvēles kritērijs**
	1. No piedāvājumiem, kas atbilst visām prasībām, tiks izvēlēts saimnieciski izdevīgākais piedāvājums (gadījumā, ja tiks nolemts piešķirt līguma slēgšanas tiesības).
	2. Piedāvājuma izvēles kritērijs ir saimnieciski visizdevīgākais piedāvājums ar vislielāko punktu skaitu, kuru veido kritēriju novērtējumu summa.
	3. **Saimnieciski visizdevīgākā piedāvājuma izvēles kritēriji un to skaitliskās vērtības** (piedāvājums, kas ir saņēmis lielāko punktu skaitu, tiek atzīts par saimnieciski izdevīgāko):

|  |  |  |  |
| --- | --- | --- | --- |
| **Nr.****p.k.** | **Vērtēšanas kritērijs** | **Maksimālais punktu skaits** | **Vērtēšanas metodika** |
| 1. | Finanšu piedāvājumā uzskaitīto preču vienību cenu summa, EUR bez PVN (C) | **60** | **C = Cx / Cy \* 60,** kur:Cx - zemākā vienību cenu summa;Cy - vērtējamā vienību cenu summa;C - vērtējamā kritērija iegūtais punktu skaitsApgrieztās proporcionalitātes princips |
| 2. | Atlaide precēm, % (A) | **30** | **A = Ax / Ay \* 30,** kur:Ax - vērtējamā atlaide;Ay - lielākā atlaide;A - vērtējamā kritērija iegūtais punktu skaitsProporcionalitātes princips |
| 3. | Preču tirdzniecības vieta. Attālums\* (km) no pasūtītāja Lielā iela 2, Code, Codes pag., Bauskas novads, LV-3910) līdz tirdzniecības vietai(T)Attālums km tiek noteikts, izmantojot tīmekļa vietnē [*https://www.google.lv/maps*](https://www.google.lv/maps) kartē norādīto braukšanas maršrutu (īsākais no piedāvātajiem braukšanas maršrutiem pa autoceļiem) no Pretendenta tirdzniecības vietas adreses (Pasūtītājam tuvākās) līdz Pasūtītāja adresei. | **5** | 5 punkti tiks piešķirti pretendentam, kura preču tirdzniecības vieta ir **0-30 km** attālumā no Lielā iela 2, Code, Codes pag., Bauskas novads, LV-3910. 0 punkti tiks piešķirti pretendentam, kura preču tirdzniecības vieta ir **30-60 km** attālumā no Lielā iela 2, Code, Codes pag., Bauskas novads, LV-3910 |
| 4. | Piegādes izmaksas visu prasīto piegāžu summa, EUR bez PVN (Z) | **5** | **Z = Zx / Zy \* 5,** kur:Zx - zemākā piegādes izmaksu summa;Zy - vērtējamā piegādes izmaksu summa;Z - vērtējamā kritērija iegūtais punktu skaitsApgrieztās proporcionalitātes princips |
| **Maksimālais iespējamais kopējais punktu skaits (P)** | **100** | P=C+A+T +ZTiek summēts katra kritērija vērtējums, kas noapaļots līdz divām zīmēm aiz komata. |

*\** *Gadījumā, ja pretendenta norādītais attālums (m) nesakritīs ar pasūtītāja konstatēto, par noteicošo pasūtītājs uzskatīs „Google Maps” -* [*https://www.google.lv/maps*](https://www.google.lv/maps) *norādīto īsāko attālumu, plānojot attālumu ar autotransportu.*

**Pasūtītājs slēgs līgumu ar izvēlēto Piegādātāju. Ja Pretendents atsakās parakstīt Pasūtītāja nosūtīto līgumu, Pasūtītājam ir tiesības piedāvāt slēgt līgumu nākamajam saimnieciski izdevīgākajam Pretendentam.**

Bauskas novada pašvaldības iestāde

“Bauskas apvienības pārvalde” vadītāja L.Vasiļauska

**1.pielikums**

**TEHNISKĀ SPECIFIKĀCIJA**

**CENU APTAUJĀ**

**“****Rezerves daļu piegāde traktoram John Deere 6330”,**

**identifikācijas numurs BAP/2-1/2025/12**

1. Pretendents nodrošina rezerves daļu tirdzniecību (iegādi) **ne tālāk kā 60 km** no Bauskas apvienības pārvaldes Codes pagasta nodaļas, adrese- Lielā iela 2, Code, Codes pag., Bauskas novads, LV-3910.
2. Pasūtītājs ir tiesīgs iepirkt **visas tirdzniecībā pieejamās preces visās Pretendenta tirdzniecības vietās Latvijas Republikas teritorijā**, tādā preču daudzumā, kāds nepieciešams faktiskajām vajadzībām. Preču cena tiek noteikta pēc cenas iegādes dienā *(“plaukta cena”*), piemērojot pretendenta atlaidi.
3. Ja rezerves daļa nav pieejama tūlītējai iegādei, Pretendents nodrošina rezerves daļas piegādi pēc Pasūtītāja pieteikuma 30 dienu laikā.
4. Piedāvātā pretendenta % atlaide ir konstanta, nemainīga un tiek piemērota visam sortimentam visa iepirkuma laikā. Atlaidi norāda Finanšu piedāvājumā.
5. Ja tirdzniecības vietā precei ir akcijas cena, kas ir zemāka par cenu ar piedāvāto atlaidi, tad tiek piemērota zemākā cena (akcijas cena).